איך מתגרשים הומואים ולסביות?
ראשי » איך מתגרשים הומואים ולסביות?
יניב שוורצמן 20/10/2014 13:41 סגור לתגובות על איך מתגרשים הומואים ולסביות?
בני זוג חד מיניים, אשר החליטו "לפרק את החבילה" ממניעים כאלה ואחרים, נתקלים בקשיים גדולים פי כמה מאשר זוגות ממין שונה. זאת כיוון, שמבחינה הלכתית הם אינם נחשבים כנשואים, ואינם יכולים להתגרש או להיפרד על פי חוק. הם נשארים עם השאלות של מה לעשות עכשיו, עם עצמם, בלא מענה חוקי. בנוסף לכך, אם יש להם ילדים, הם יאלצו להגיע לבית דין אזרחי לענייני משפחה ולתת לשופט, שאולי כן ואולי לא, ייתן לדעות קדומות להשפיע עליו.
הליך הפרידה והתחושות הנלוות אליו, אינו שונה בין אם מדובר בזוגות חד מיניים או דו מיניים. זהו הליך קשה, המשול לאבל, בו אנו צריכים לאגור את כל המשאבים (הפיזיים והנפשיים) שלנו. נוסיף לכל אלו, את אי ההכרה של בתי המשפט בזוגיות או בנישואים הללו כלגיטימיים והרי לנו סיטואציה קשה מנשוא.
אז מה עושים? יהיו כאלו שיגידו, זה לא פייר! אבל, יש דרך ישנה חדשה. דרך שתוכל לתת מזור לכל הכאבים: הליך הגישור. בני זוג חד מיניים, שהחליטו לחלוק חיים משותפים, בין אם כידועים בציבור או בברית הנישואין, יכולים להרוויח באופן משמעותי משימוש בהליך הגישור, כהליך חוקי לסיום מערכת היחסים שלהם. בחירה בהליך הגישור, נותנת לנו גושפנקה לכך, שהתהליך יעשה באופן ניטרלי, בו דעות קדומות לא משחקות תפקיד. כמו כן, המפגשים נעשים באופן דיסקרטי ואישי, בשונה מבתי המשפט.
במידה ולזוג יש ילדים, הסכם הגישור יכלול גם משמורת והסדריי ביקור, ביטוחי בריאות לילדים, תמיכה, חוגים ואפילו ידובר על הוצאות מכללה. מהסיבה הפשוטה, כי אנו יודעים שבהליך זה, של הפרידה או הגירושין, אנו לא במיטבנו ויש סיכוי שנשכח או לא נחשוב על דברים קטנים אך חשובים. כאן, בא לידי ביטוי המגשר, אשר יצביע על כל הנקודות, בכדי, שלא יקרה מצב שתגיעו הביתה עם הסכם שלא מתאים לצרכים שלכם ולחייכם. חשוב שתדעו, שבגישור, אתם הם אלו שקובעים את ההסכם ולא מישהו חיצוני שלא מכיר אתכם.
בחירה בהליך הגישור כפתרון לבעייתכם, תבטיח לכם שתצאו עם הסכם (שקביל בבתי המשפט) בו שני הצדדים ירגישו כי הם שלמים איתו, הסכם בו הפגיעה בילדים (במידה ויש) תהייה מינורית עד כמה שניתן וההליך יהיה מהיר עם הכי פחות נזקים (חומריים ונפשיים).
רוצים לדעת יותר על הליכי גישור לקהילה הגאה?
ביום שלישי ה-21.10.14 בשעה 20:00 תתקיים הרצאה מטעם פירמת המגשר במרכז הגאה שבגן מאיר בתל אביב. בהרצאה ניתן יהיה לקבל מידע חשוב על הליכי גישור לקהילה ועל גישור באופן כללי. הכניסה חינם וכולם מוזמנים.